Carmen Martínez-Bordiú

María del Carmen Martínez-Bordiú y Franco (født 26. februar 1951 i Madrid) er en spansk adelskvinne.

I sitt første ekteskap var hun gift med Alfonso de Borbón y Dampierre, som tilhørte Huset Bourbon og som var barnebarn av kong Alfonso XIII av Spania. Hennes mann var den legitimistiske pretendenten til den franske tronen, og legitimister anså henne som dronning av Frankrike og Navarra fra 1975.

Hun er datter av Cristóbal Martínez-Bordiú, marki av Villaverde, og Carmen Franco. Dermed er hun barnebarn av Francisco Franco. Etter spansk lov var hun i arverekken til sin mors tittel som hertuginne av Franco, som moren ble tildelt i 1975 av kong Juan Carlos. Den 4. juli 2018 ble det kunngjort at hun arvet hertuginnetittelen. Partiene Partido Socialista Obrero Español og Izquierda Unida krevde at adelstittelen måtte avskaffes fordi den er forbundet med Franco-diktaturet og ble innført før overgangen til demokrati i Spania.

Referanser 

Personer fra Madrid
Spanias historie